REPUBLIKA SRBIJA

NARODNA SKUPŠTINA

Odbor za finansije, republički budžet

i kontrolu trošenja javnih sredstava

11 broj 06-2/216-16

6. oktobar 2016. godine

B e o g r a d

ZAPISNIK

OSME SEDNICE ODBORA ZA FINANSIJE,

REPUBLIČKI BUDžET I KONTROLU TROŠENjA JAVNIH SREDSTAVA,

ODRŽANE 6. OKTOBRA 2016. GODINE

Sednica je počela u 12,00 časova.

Sednicom je predsedavala dr Aleksandra Tomić, predsednik Odbora.

 Sednici su prisustvovali članovi Odbora: Goran Kovačević, Olivera Pešić, Zoran Krasić, Milorad Mijatović, Momo Čolaković i Zoltan Pek.

 Sednici su prisustvovali zamenici članova Odbora: Ivan Manojlović, zamenik Veroljuba Arsića, Zoran Bojanić, zamenik Nikole Jolovića, Slaviša Bulatović, zamenik Radmila Kostića, Srbislav Filipović, zamenik Žike Gojkovića i Đorđe Milićević, zamenik Dušana Bajatovića.

 U toku rasprave po prvoj tački dnevnog reda, zamenik člana odbora Đorđe Milićević napustio je salu u kojoj se održavala sednica.

 Sednici nisu prisustvovali članovi Odbora Milorad Mirčić, Saša Radulović, Goran Ćirić, Milan Lapčević i Vojislav Vujić, niti njihovi zamenici.

 Sednici je prisustvovao i Nenad Božić, podnosilac amandmana.

Na poziv predsednika Odbora, sednici su prisustvovali i Mirjana Ćojbašić, pomoćnik ministra u Ministarstvu finansija i Saša Mogić, pomoćnik ministra u Ministarstvu državne uprave i lokalne samouprave.

Na predlog predsednika, Odbor je većinom glasova utvrdio sledeći

D n e v n i r e d

 1. Razmatranje Predloga zakona o izmenama Zakona o finansiranju lokalne samouprave, koji je podnela Vlada (broj 011-1856/16 od 19. avgusta 2016. godine), u pojedinostima.

 **Prva tačka dnevnog reda:** Razmatranje Predloga zakona o izmenama Zakona o finansiranju lokalne samouprave, koji je podnela Vlada, u pojedinostima

 U diskusiji po ovoj tački dnevnog reda učestvovali su: Nenad Božić, Goran Kovačević, Zoran Krasić, Momo Čolaković i Mirjana Ćojbašić.

\* \* \*

 Na osnovu člana 156. stav 3. Poslovnika Narodne skupštine, Odbor za finansije, republički budžet i kontrolu trošenja javnih sredstava podnosi

I Z V E Š T A J

 Odbor je, u skladu sa članom 164. stav 1. Poslovnika Narodne skupštine, razmotrio amandmane podnete na Predlog zakona o izmenama Zakona o finansiranju lokalne samouprave.

Odbor je odlučio da predloži Narodnoj skupštini da **odbije** sledeće amandmane:

 - na član 1, koji su u **istovetnom tekstu** podneli narodni poslanik Boško Obradović, narodni poslanik Zoran Živković, zajedno narodni poslanici Marko Đurišić, Miroslav Aleksić, Goran Bogdanović, Nenad Konstantinović i Zdravko Stanković, i zajedno narodni poslanici Radoslav Milojičić i Dejan Nikolić;

 - na član 1. koji je podneo narodni poslanik Saša Radulović;

 - na član 1. koji su zajedno podneli narodni poslanici Milan Lapčević i Dejan Šulkić;

 - na član 1. koji je podnela narodni poslanik Aleksandra Jerkov;

 - na član 1. koji je podneo narodni poslanik Goran Ćirić;

 - na član 1. koji je podneo narodni poslanik Balša Božović;

 - na član 1. sa ispravkom, koji je podnela narodni poslanik Nataša Vučković;

 - na član 1. sa ispravkom, koji su zajedno podneli narodni poslanici Veroljub Stevanović, Tomislav Žigmanov i Dušan Petrović;

 - na član 1. koji je podneo narodni poslanik Goran Ješić;

 - na član 1. sa ispravkom, koji je podnela narodni poslanik Gordana Čomić;

 - na član 1. sa ispravkom, koji su zajedno podneli narodni poslanici Maja Videnović, Vesna Marjanović i Dragoljub Mićunović;

 - na član 1. sa ispravkom, koji je podneo narodni poslanik Aleksandar Stevanović;

 - na član 1. koji su zajedno podneli narodni poslanici Nenad Čanak, Marinika Tepić, Olena Papuga i Nada Lazić;

 - na član 1. sa ispravkom, koji je podneo narodni poslanik Nenad Božić;

 - na član 1. sa ispravkom, koji je podnela narodni poslanik Ljupka Mihajlovska;

 - na član 1. sa ispravkom koji je podneo narodni poslanik Jovan Jovanović;

 - na član 1. sa ispravkom, koji je podnela narodni poslanik Branka Stamenković;

 - na član 2, koji su u **istovetnom tekstu** podneli narodni poslanik Boško Obradović, narodni poslanik Zoran Živković, zajedno narodni poslanici Marko Đurišić, Miroslav Aleksić, Goran Bogdanović, Nenad Konstantinović i Zdravko Stanković, i zajedno narodni poslanici Radoslav Milojičić i Dejan Nikolić.

 Za izvestioca Odbora na sednici Narodne skupštine određena je dr Aleksandra Tomić, predsednik Odbora.

\* \* \*

 Sednica je završena u 12,55 časova.

 Sednica je tonski snimana.

 SEKRETAR PREDSEDNIK

 Aleksandra Šašo dr Aleksandra Tomić